text: Kør forsigtigt: Der saltes i hele Syd- og Sønderjylland
  07 januar 2018 kl. 05.57
  Politiet opfordrer folk til at køre forsigtigt søndag morgen, det kan være glat flere steder. 
  Saltbilerne er i gang i hele Syd- og Sønderjylland. Derfor opfordrer politiet bilister til at køre forsigtigt i hele landsdelen. Søndag morgen kan temperaturen være helt ned til -8 grader, og indtil cirka klokken 12 vil temperaturen ligge under frysepunktet. 
  Derfor er der risiko for rimglatte veje eller vejtemperaturer omkring eller under frysepunktet i hele Syd- og Sønderjylland.
  #Kold og klar morgen med risiko for rimglatte veje rundt omkring i landet. Søndagen byder på masser af #sol og efter en kold start kravler temperaturen langsomt op omkring frysepunktet de fleste steder. pic.twitter.com/k4QdKHm1Kg
  
  